Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 3 Pv 210/14/1102	Bratislava II, 5.3.2015
EEČ : 2-9-165-2015

U Z N E S E N I E

Trestná vec:	obvinený XXXXX 
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Bratislava II
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
dňa 05.07.2007 v čase o 18.15 hodine v XXXXX na ulici XXXXX pri SAD  počas vykonávania oprávnenia podľa § 22 odseku 1 Zákona číslo 171/93 Zbierky zákonov o Policajnom zbore hliadkou Policajného zboru bola v ruksaku, ktorý mal na sebe, nájdená krabička od cigariet s obsahom 1 kus umelohmotný priesvitný sáčok s obsahom sušenej zelenej rastliny, o ktorej prehlásil, že sa jedná o drogu marihuanu, pričom podrobnou analýzou Kriminalisticke expertízneho ústavu  dňa 14. 09. 2007 bolo zistené, že predložená krabička od cigariet obsahovala zmes konope a tabaku s celkovou hmotnosťou 471 miligramov a s koncentráciou tetrahydrokanabinolu 7,5 % hmotnostného, z predloženého množstva obsahujúceho 35 miligramu Tetrahydrocannabinolu, by bolo možné pripraviť 1 - 4 obvykle jednorázové dávky drogy, čo podlieha ustanoveniam Zákona číslo 139/98 Zbierky zákonov o omamných, psychotropných látkach a prípravkoch a sú zaradené  do I. skupiny omamných látok

o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Uznesením policajta Okresného riaditeľstva Policajného zboru v XXXXX, Úradu justičnej a kriminálnej polície, Oddelenia skráteného vyšetrovania XXXXX XXXXX zo dňa 25.09.2007, bolo pod číslom konania XXXXX podľa § 206 odseku 1 Trestného poriadku vznesené obvinenie osobe XXXXX pre spáchanie úmyselného prečinu nedovolenej výroby omamných a psychotropných látok, jedov alebo prekurzorov, ich držanie a obchodovania s nimi podľa § 171 odseku 1 Trestného zákona na tom skutkovom základe, ako je uvedený v predmetnom rozhodnutí policajta. 

Uznesením policajta Okresného riaditeľstva Policajného zboru v XXXXX, Úradu justičnej a kriminálnej polície, Oddelenia skráteného vyšetrovania XXXXX zo dňa 08.12.2010 bolo pod číslom konania XXXXX trestné stíhanie menovaného obvineného podľa § 228 odseku 2 písmeno a) Trestného poriadku prerušené pre jeho neprítomnosť.

	Nakoľko XXXXX je občanom XXXXX republiky, na jej území má tiež trvalý pobyt, bolo vhodné trestné konanie vykonať v XXXXX republike. Z uvedeného dôvodu bola XXXXX republika požiadaná o prevzatie trestného konania.

         	Dňa 14.11.2013 bol Ústredným obvodovým súdom v XXXXX pod číslom XXXXX vynesený rozsudok, ktorým bol XXXXX uznaný za vinného zo spáchania predmetného skutku a zároveň mu bol uložený podmienečný odklad výkonu trestu s probačným dohľadom na 1 rok. Predmetný rozsudok nadobudol právoplatnosť 14.11.2013. 

 Podľa § 215 odseku 2 písmeno c) Trestného poriadku prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.

V zmysle článku 72 Zmluvy medzi Československou socialistickou republikou a Maďarskou Ľudovou republikou o právnej pomoci a úprave právnych vzťahov v občianskych, rodinných  a trestných veciach podpísanej dňa 28. marca 1989 v Bratislave, ak podľa článku 68 tejto zmluvy bola podaná žiadosť o prevzatie trestného stíhania, nemôže sa po právoplatnosti konečného rozhodnutia orgánu dožiadanej zmluvnej strany začať trestné stíhanie pred orgánmi dožadujúcej zmluvnej strany, a ak bolo začaté musí byť zastavené.

Vzhľadom na  vyššie  uvedené skutočnosti, s odvolaním sa na ustanovenia  Trestného poriadku a ustanovenia medzinárodnej zmluvy, bolo potrebné trestné stíhanie proti obvinenému XXXXX zastaviť a to z dôvodov  uvedených v § 215 odseku 2, písmeno  c) Trestného  poriadku.

	Vzhľadom na zistené skutočnosti som rozhodol tak ako je uvedené v enunciáte tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Róbert Kaman
prokurátor